# Møte Strand Idrettsråd

Sted: Møterom Flerbrukshallen

Tid: Tirsdag 13.06.23 kl 1900

Til stede: Kjell Vidar Hanto, Magnus Heskje, Mads Tjøtta, Liv Judith Helle, Kristin Grønnestad og Brit Elin Hoel-Skartveit. Fra Strand Frivilligsentral; Ole Næss, fra Strand kommune avd Park og Grønt; Annette Hetlelid, fra Rogaland Idrettskrets; Gjert Smith

 Frafall: Kristian Skjeivik

Referent: Brit Elin Hoel-Skartveit

Saker:

1. godkjenning av referat forrige styremøte

*Vedtak: godkjent*

1. Klubbhus MIL (Se tidligere utsendt mail) Søknad til Strand kommune om støtte til Klubbhus. Saken skal behandles i Strand kommune til høsten. Idrettsrådet skal tilråde kommunen angående bevilgning av midler. Idrettsrådets handlingsplan har som prioritert mål å få bygget svømmehall på Tau. Bygging av klubbhus for MIL er et svært positivt og viktig tiltak, men er ikke del av handlingsplanen som ble vedtatt på idrettsrådets årsmøte av representanter fra idrettslagene i kommunen.

*Vedtak: Idrettsrådets tilråding er i tråd med prioritering i handlingsplanen. Idrettsrådet mener fremdeles at nytt Klubbhus for MIL er svært ønskelig.*

1. Statlig tildeling av spillemidler (Totalt 125 mill). Idrettsrådet skal vedta kriterier for fordeling av tildelte midler (kr 186.000 til fordeling i Strand). Midlene skal gå til idrettslagenes arbeid for inkludering av alle barn og ungdom i alderen 6-19 år til tross for en generell økning i levekostnader. Kommunene får tildelt disse midlene basert på antall barn i lavinntektshjem. Kriteriene for fordeling skal legge til rette for at tiltakets formål møtes i høyest mulig grad.

Kriterier for tildeling må være klare innen 01.09.3. Idrettslagene skal ikke søke om disse midlene, men skal oppfordres til å bruke midlene for å øke/vedlikeholde antall utøvere i aldersgruppen 6-19. Midlene kan for eksempel deles ut i henhold til tildeling av LAM-midler. Et alternativ for utdeling er å dele ut et likt beløp til idrettslagene som har utøvere i aldersgruppen 6-19 år.

*Vedtak: Midlene fordeles jevnt til de 16 idrettslagene i kommunen med medlemmer i aldersgruppen 6-19. Det utarbeides konkrete forslag til utforming av kriterier før neste møte i august.*

1. Samarbeidsavtalen Strand kommune – Strand idrettsråd.

Idrettsrådet har til nå ikke fått driftstilskudd av kommunen. Ressurser til drift ville absolutt vært en fordel, på sikt muligens en ansattressurs.

*Vedtak: Annette og Kjell Vidar fortsetter en dialog, og idrettsrådet kommer tilbake til saken.*

1. Informasjon bidrag til Frivillighetsmessa.

Idrettsrådet og idrettskretsen stiller på Frivillighetsmessa 26-27. august kl 10-14.00 (3x6m).

Stiller for idrettsrådet: Magnus og Brit Elin. Andre som har mulighet til å stille en stakket stund gir beskjed til Magnus.

Det blir bestilt t-skjorter til medlemmene til messa – Brit Elin sender e-post til Gjert ang antall og størrelser: 3 stk dame str M, 4 stk mann str XL.